Ξωτικό: Η ζωή στα σοβιετικά Γκουλάγκ\nΗ Μάσκα της Λύπης βρίσκεται σε έναν λόφο στο ρωσικό λιμάνι Μαγκαντάν, στην Οχοτσκική θάλασσα, ακριβώς 5.900 χιλιόμετρα ανατολικά της Μόσχας. Το άγαλμα, με πέτρινα "δάκρυα" με τη μορφή ανθρώπινων προσώπων και ένα μάτι τυφλό από μπάρες, αποτελεί μαρτυρία για τα εκατομμύρια των ζωών που χάθηκαν κατά τη διάρκεια της σοβιετικής εποχής. Τουλάχιστον 14 εκατομμύρια άνθρωποι στάλθηκαν στα γκουλάγκ από το 1929 έως το 1953. - πηγή\nΣαν σήμερα το 1960 διαλύθηκαν επισήμως τα Γκουλάγκ.\nΧάρτης των Γκουλάγκ της Σοβιετικής Ένωσης, τα οποία λειτούργησαν μεταξύ των ετών 1923 και 1961. Κάποια από αυτά λειτούργησαν για δεκαετίες, ενώ άλλα για μικρό χρονικό διάστημα - πηγή\nΚατά τη διάρκεια της διακυβέρνησης της Σοβιετικής Ένωσης από τον Ιωσήφ Στάλιν, 14 εκατομμύρια άνθρωποι κατέληξαν σε κάποιο Γκουλάγκ, όπου κυριολεκτικά αναγκάζονταν να εργάζονται μέχρι θανάτου.\nΣτις ημέρες του Στάλιν, μια λάθος λέξη μπορεί να έφερνε στην πόρτα σου την κρατική μυστική αστυνομία, έτοιμη να σε σύρει σε κάποιο γκουλάγκ, ένα από τα πολλά στρατόπεδα καταναγκαστικής εργασίας όπου οι κρατούμενοι ζούσαν μέχρι να πεθάνουν. Οι ιστορικοί εκτιμούν ότι σχεδόν 14 εκατομμύρια άνθρωποι εστάλησαν σε κάποιο γκουλάγκ στις μέρες του Στάλιν.\nΠαιδιά στις κουκέτες τους σε ένα γκουλάγκ - Περμ, Ρωσία. Από το 1940 έως το 1957 η πόλη ήταν γνωστή με το όνομα Μόλοτοφ, άγνωστη ημερομηνία\nΚάποιοι ήταν πολιτικοί κρατούμενοι, οι οποίοι είχαν μιλήσει εναντίον του σοβιετικού καθεστώτος. Άλλοι ήταν εγκληματίες και κλέφτες. Κάποιοι ήταν απλοί άνθρωποι, που απλά -ίσως- ξεστόμισαν κάτι άσχημο σε κάποιον σε κάποιον Σοβιετικό αξιωματούχο.\nΑκόμα περισσότεροι τρόφιμοι προέρχονταν από το ανατολικό μπλοκ της Ευρώπης, από τις κατακτημένες χώρες που έγιναν υποτακτικές στο Σοβιετικό καθεστώς. Οικογένειες ιερέων, καθηγητών και σημαντικών προσωπικοτήτων συλλαμβάνονταν και στέλνονταν στα στρατόπεδα εργασίας, κρατώντας τα μακριά ενώ η Σοβιετική Ένωση έσβηνε συστηματικά τον πολιτισμό τους.\nΗ κηδεία ενός ανθρακωρύχου που πέθανε σε ένα στρατόπεδο καταναγκαστικής εργασίας - νήσος Βαϊγκάτς, 1931\nΌπου και αν προέρχονταν οι κρατούμενοι στα γκουλάγκ, η μοίρα τους ήταν η ίδια: βαριά εργασία σε παγωμένα, απομακρυσμένα μέρη με μικρή προστασία από τα στοιχεία της φύσης και ελάχιστη τροφή.\nΗ ιστορία των γκουλάγκ\nΠολωνικές οικογένειες απελαύνονται στη Σιβηρία ως μέρος του σχεδίου μετεγκατάστασης στην Σοβιετική Ένωση - Πολωνία, 1941\nΗ ιστορία των στρατοπέδων καταναγκαστικής εργασίας στη Ρωσία είναι μακρά. Τα πρώιμα παραδείγματα ενός εργατικού ποινικού συστήματος χρονολογούνται από τη Ρωσική αυτοκρατορία, όταν τον 17ο αιώνα ο Τσάρος όρισε τα πρώτα στρατόπεδα "katorga".\n"Katorga" ήταν ο όρος για την δικαστική απόφαση που εξόριζε τους καταδικασθέντες στη Σιβηρία ή τη Ρωσική Άπω Ανατολή, όπου υπήρχαν λίγοι άνθρωποι και ελάχιστες πόλεις. Εκεί, οι κρατούμενοι αναγκάζονταν να εργαστούν στην άκρως υπανάπτυκτη υποδομή της περιοχής, μια δουλειά που κανείς δεν θα αναλάμβανε οικειοθελώς.\nΌμως, ήταν η διακυβέρνηση του Βλαντιμίρ Λένιν που μετέτρεψε το σοβιετικό σύστημα των γκουλάγκ και την εφάρμοσε σε μια τεράστια κλίμακα. Μετά την επανάσταση του 1917, οι κομμουνιστές ηγέτες διαπίστωσαν ότι υπήρχαν αρκετές επικίνδυνες ιδεολογίες και άνθρωποι στη Ρωσία - και κανείς άλλος εκτός από τους ηγέτες της ρωσικής επανάστασης δεν ήξερε πόσο θανατηφόρα θα μπορούσε να είναι μια νέα ιδεολογία. Έτσι, αποφάσισαν ότι θα ήταν καλύτερα οι άνθρωποι που διαφωνούσαν με τη νέα τάξη να βρεθούν κάπου αλλού, και αν ταυτόχρονα το κράτος μπορούσε να επωφεληθεί από την εργασία, τόσο το καλύτερο.\nΔεν προωθήθηκαν όλοι οι πολιτικοί κρατούμενοι στα γκουλάγκ - Κατίν, 30 Απριλίου 1943.\nΔημοσίως, το σύστημα των katorga αποκαλούνταν ως μια εκστρατεία "επανεκπαίδευσης". Μέσω της σκληρής εργασίας, οι μη συνεργάσιμοι θα μάθαιναν να σέβονται τον απλό κόσμο και να αγαπούν το προλεταριάτο.\nΚατά τη διακυβέρνηση του Λένιν υπήρχαν κάποια ερωτήματα, τόσο για την ηθική, όσο και για την αποτελεσματικότητα της χρήσης της καταναγκαστικής εργασίας των αντιφρονούντων. Αυτά τα ερωτήματα όμως, δεν εμπόδισαν να πολλαπλασιαστούν τα νέα στρατόπεδα εργασίας -αν και με αργό ρυθμό.\nΌλα αυτά άλλαξαν το 1924, όταν, μετά από το θάνατο του Λένιν, ανέλαβε ο Στάλιν. Υπό την ηγεσία του Στάλιν, τα γκουλάγκ έγιναν ένας εφιάλτης ιστορικών διαστάσεων.\nΝεκροί πολιτικοί κρατούμενοι, που δολοφονήθηκαν από την μυστική αστυνομία, σε ένα στρατόπεδο - Τερνόπιλ, Ουκρανία, 10 Ιουλίου 1941\nΟ Στάλιν μεταμορφώνει τα γκούλαγκ\nΚατάδικοι κοιμούνται σε ένα τολ σε ένα γκούλαγκ - Σιβηρία, ΕΣΣΔ, άγνωστη ημερομηνία\nΗ λέξη γκουλάγκ είναι το αρκτικόλεξο της σοβιετικής υπηρεσίας που επόπτευε τα στρατόπεδα καταναγκαστικής εργασίας στην πρώην Ε.Σ.Σ.Δ.. Προέρχεται από τις λέξεις "Glavnoe Upravlenie Lagerei" -ГУЛАГ, στα ρωσικά-, δηλαδή, Κεντρική Διοίκηση Στρατοπέδου.\nΕργαζόμενοι κρατούμενοι στο κανάλι Λευκή Θάλασσα-Βαλτική, ένα από τα πρώτα μεγάλα έργα στη Σοβιετική Ένωση. 12.000 άνθρωποι έχασαν τη ζωή τους ενώ εργάζονταν σε σκληρές συνθήκες στο κανάλι - ΕΣΣΔ, 1932.\nΔύο παράγοντες οδήγησαν τον Στάλιν να επεκτείνει τα γκούλαγκ σε κάτι το ανελέητο. Ο πρώτος ήταν η ανάγκη της Σοβιετικής Ένωσης για εκβιομηχανιστεί. Αν και αμφισβητήθηκαν τα οικονομικά κίνητρα πίσω από τα νέα στρατόπεδα εργασίας -ορισμένοι ιστορικοί πιστεύουν ότι η οικονομική ανάπτυξη ήταν απλώς ένα βολικό προνόμιο του σχεδίου, ενώ άλλοι πιστεύουν ότι συνέβαλε στις συλλήψεις-, λίγοι αρνούνται ότι η εργασία στα γκουλάγκ διαδραμάτισε σημαντικό ρόλο στη δυνατότητα συγκομιδής φυσικών πόρων και στα τεράστια έργα κατασκευής.\nΟ δεύτερος παράγοντας που ώθησε τον Στάλιν ήταν η Μεγάλη Εκκαθάριση -ή ο Μεγάλος Τρόμος, όπως αποκαλείται μερικές φορές. Ήταν μια μορφή καταστολής όλων των μορφών διαφωνίας, πραγματικών και φανταστικών. Καθώς ο Στάλιν προσπαθούσε να εδραιώσει την εξουσία του, άρχισαν να εμφανίζονται υποψίες για διάφορα μέλη του κόμματος, "πλούσιους" αγρότες (kulak), ακαδημαϊκούς και όποιον εξέφραζε την άποψή του ενάντια στην τρέχουσα κατεύθυνση της χώρας. Στις χειρότερες ημέρες της Εκκαθάρισης, αρκούσε και μόνο η σύνδεση με κάποιον αμφισβητία -κανένας άνδρας, γυναίκα ή παιδί δεν ήταν υπεράνω πάσης υποψίας.\nΟ Ρώσος ορθόδοξος θεολόγος, ιερέας, φιλόσοφος, μαθηματικός, φυσικός, ηλεκτρολόγος μηχανικός, εφευρέτης, πολυμαθής και νεομάρτυρας, Pavel Florensky, μετά από τη σύλληψή του για "αναστάτωση εναντίον του σοβιετικού συστήματος". Ο Florensky καταδικάστηκε σε 10 χρόνια εργασίας στα γκουλάγκ του Στάλιν. Τρία χρόνια μετά από τη λήψη αυτής της φωτογραφίας, το έσυραν στο δάσος και τον σκότωσαν - ΕΣΣΔ, 27 Φεβρουαρίου 1933.\nΜέσα σε δύο χρόνια, περίπου 750.000 άνθρωποι εκτελέστηκαν επί τόπου. Άλλο ένα εκατομμύριο γλύτωσε από την εκτέλεση, αλλά εστάλη στα γκουλάγκ.\nΗ καθημερινή ζωή σε ένα γκουλάγκ\nΟ Yuriy Tyutyunnyk, Ουκρανός στρατηγός που πολέμησε εναντίον των Σοβιέτ κατά τον Ουκρανο-σοβιετικό πόλεμο. Μετά από τον πόλεμο, επετράπη στον Tyutyunnyk να ζήσει στην σοβιετική Ουκρανία. Αυτό, μέχρι το 1929, όταν άλλαξε η πολιτική των Σοβιετικών. Συνελήφθη, μεταφέρθηκε στη Μόσχα, φυλακίστηκε και δολοφονήθηκε - ΕΣΣΔ, 1929.\nΣτα στρατόπεδα καταναγκαστικής εργασίας, οι συνθήκες ήταν βάναυσες. Οι φυλακισμένοι ίσα που τρέφονταν. Αναφέρθηκαν ιστορίες όπου οι κρατούμενοι κυνηγούσαν αρουραίους και άγρια σκυλιά, πιάνονταν οτιδήποτε ζωντανό που θα μπορούσαν να βρουν για να φάνε.\nΕνώ λιμοκτονούσαν, δούλευαν κυριολεκτικά μέχρι θανάτου, χρησιμοποιώντας συνήθως ξεπερασμένα εργαλεία για μια πολύ βαριά εργασία. Το σοβιετικό σύστημα, αντί να βασιστεί στην ακριβή τεχνολογία, έριξε στην εργασία την τεράστια δύναμη των εκατομμυρίων ανδρών με σφυριά. Οι κρατούμενοι εργάζονταν μέχρι να καταρρεύσουν, πέφτοντας κυριολεκτικά νεκροί.\nΑυτοί οι εργάτες εργάστηκαν σε τεράστια έργα, όπως το κανάλι Μόσχα-Βόλγα, το κανάλι Λευκή θάλασσα-Βαλτική και ο αυτοκινητόδρομος Κολιμά. Σήμερα, ο αυτοκινητόδρομος είναι γνωστός ως ο "δρόμος των οστών", επειδή πολλοί εργάτες πέθαναν κατασκευάζοντάς τον.\nΑπομόνωση σε ένα γκουλάγκ - Βορκούτα, Ρωσία, 1945\nΔεν υπήρχε καμία εξαίρεση και για τις γυναίκες, πολλές από τις οποίες φυλακίστηκαν μόνο και μόνο λόγω των -φανταστικών- εγκλημάτων των συζύγων ή των πατέρων τους.\nΟι γυναίκες στα γκουλάγκ\nΚρατούμενοι σε ένα γκουλάγκ ενώ κάνουν ένα διάλειμμα - ΕΣΣΔ, 1936-1937\nΑν και οι γυναίκες στεγάζονταν σε στρατώνες ξεχωριστά από τους άνδρες, τα στρατόπεδα έκαναν ελάχιστα για τον διαχωρισμό των δύο φύλων. Οι φυλακισμένες έπεφταν συχνά θύματα βιασμού και βίας στα χέρια, τόσο των κρατουμένων, όσο και των φρουρών. Για πολλές από αυτές, η πιο αποτελεσματική στρατηγική επιβίωσης ήταν να αποκτήσουν έναν "σύζυγο στην φυλακή", έναν άνδρα που τις προστάτευε ή θα τους παρείχε μια επιπλέον μερίδα, με αντάλλαγμα το σεξ.\nΦωτογραφία και έγγραφα του Jacques Rossi, πολιτικού κρατουμένου που συνελήφθη για τις επαφές του με τον Τρότσκι, κρεμασμένα στον τοίχο σε ένα γκουλάγκ - Norillag, ΕΣΣΔ\nΑν κάποια γυναίκα είχε παιδιά, θα έπρεπε να μοιράσει το μερίδιό της -μερικές φορές λιγότερο και από 140 γραμμάρια ψωμιού την ημέρα- για να τα ταΐσει. Όμως, για κάποιες από τις φυλακισμένες, απλά και μόνο η δυνατότητα να κρατήσουν τα παιδιά τους ήταν μια ευλογία γι' αυτές. Πολλά από τα παιδιά στα γκουλάγκ στάλθηκαν σε ορφανοτροφεία σε άλλες περιοχές. Τα χαρτιά τους χάθηκαν ή καταστράφηκαν, καθιστώντας μια μελλοντική πιθανή επανένωση σχεδόν αδύνατη.\nΕργάτες στον δρόμο Koylma, τον αποκαλούμενο "Δρόμο των Οστών" - ΕΣΣΔ, 1932-1940\nΜετά από τον θάνατο του Στάλιν το 1953, ο ζήλος που είχε στείλει χιλιάδες στα γκουλάγκ εξασθενούσε χρόνο με τον χρόνο. Ο Νικήτα Χρουστσόφ, που ανέλαβε την εξουσία μετά από το Στάλιν, καταδίκασε πολλές από τις πολιτικές του προκατόχού του και με ξεχωριστές διαταγές απελευθέρωσε τους φυλακισμένους για μικροεγκλήματα, αλλά και τους πολιτικούς αντιφρονούντες.\nΝήσοι Σολοβέτσκι, ΕΣΣΔ, 1924-1925\nΜέχρι τη στιγμή που το τελευταίο γκουλάγκ έκλεισε τις πύλες του, εκατομμύρια είχαν πεθάνει. Κάποιοι δούλεψαν μέχρι θανάτου, άλλοι είχαν λιμοκτονήσει και άλλους, τους έβγαζαν απλά στο δάσος και τους πυροβολούσαν. Ίσως, ο ακριβής αριθμός των ζωών που χάθηκαν στα στρατόπεδα εργασίας δεν γίνει ποτέ γνωστός.\nΝήσος Βαϊγκάτς, ΕΣΣΔ, 1931-1932\nΑν και οι διάδοχοι του Στάλιν κυβέρνησαν πιο ήπια, η ζημιά είχε γίνει. Οι πνευματικοί και πολιτιστικοί ηγέτες είχαν εξαλειφθεί, και ο λαός είχε μάθει να ζει με τον φόβο.


video με φάσες | iHunt\nvideo με φάσες\nΠολλές τουφεκιές σε Ελληνικό κυνήγι φάσσας...VIDEO\nΑπολαύστε δυνατά κυνηγετικά στιγμιότυπα από πρόσφατο Ελληνικό κυνήγι φάσσας. Πολύ δράση με πολλές τουφεκιές και πολλά πουλιά. Τουφεκιές μονές, αλλά και τριπλέτες σε κοπάδια !!! TO VIDEO ΕΙΝΑΙ ΜΙΑ...\nΥποβλήθηκε από admin στις Δευ, 08/01/2018 - 20:49.\nΑπολαύστε δυνατά κυνηγετικά στιγμιότυπα από πρόσφατο Ελληνικό κυνήγι φάσσας. Πολύ δράση με πολλές τουφεκιές και πολλά πουλιά. Τουφεκιές μονές, αλλά και τριπλέτες σε κοπάδια !!! TO VIDEO ΕΙΝΑΙ ΜΙΑ ΠΡΟΣΦΟΡΑ ΤΟΥ ΓΙΛΕΚΟΥ ΕΝΤΟΠΙΣΜΟΥ Δείτε το βίντεο..\nΤουφεκιές στα σιδερένια πουλιά....VIDEO\nΥποβλήθηκε από admin στις Πέμ, 21/12/2017 - 21:15.\nΑπολαύστε δυνατά κυνηγετικά στιγμιότυπα από κυνήγι φάσσας στους εύφορους κάμπους της Ισπανίας. TO VIDEO ΕΙΝΑΙ ΜΙΑ ΠΡΟΣΦΟΡΑ ΤΟΥ ΓΙΛΕΚΟΥ ΕΝΤΟΠΙΣΜΟΥ Δείτε το βίντεo...\nΠολλές τουφεκιές σε φάσσες στη γειτονική Ιταλία....VIDEO\nΥποβλήθηκε από admin στις Δευ, 11/12/2017 - 20:11.\nΌμορφα αλλά και επικίνδυνα πλάνα από κυνήγι φάσσας κάπου στην γειτονική μας Ιταλία. Το κυνήγι γίνεται από υπερυψωμένη φυλάχτρα πάνω σε δέντρο, αρκετά μέτρα πάνω από το έδαφος. TO VIDEO ΕΙΝΑΙ ΜΙΑ ΠΡΟΣΦΟΡΑ ΤΟΥ ΓΙΛΕΚΟΥ ΕΝΤΟΠΙΣΜΟΥ Δείτε το βίντεο...\nΚυνήγια φάσσας στα περάσματα....VIDEO\nΥποβλήθηκε από admin στις Παρ, 17/11/2017 - 22:22.\nΑπολαύστε δυνατά κυνηγετικά στιγμιότυπα από πρόσφατο Ελληνικό κυνήγι φάσσας. Πολύ δράση με πολλές τουφεκιές και πολλά πουλιά. Τουφεκιές μονές, αλλά και τριπλέτες σε κοπάδια !!! TO VIDEO ΕΙΝΑΙ ΜΙΑ ΠΡΟΣΦΟΡΑ ΤΟΥ ΓΙΛΕΚΟΥ ΕΝΤΟΠΙΣΜΟΥ Δείτε το βίντεο...\nΤουφεκιές σε ελληνικά κυνήγια φάσσας....VIDEO\nΥποβλήθηκε από admin στις Παρ, 10/11/2017 - 20:33.\nΠολύ δυνατά στιγμιότυπα από πρωινά και απογευματινά καρτέρια σε φάσσες. To βίντεο αποτελείται μόνο από τουφεκιές και ουσιαστικά πρόκειται για συλλογή από τις καλύτερες φάσεις της προηγούμενης σεζόν. ΤΟ VIDEO EINAI MIA ΠΡΟΣΦΟΡΑ του ΓΙΛΕΚΟΥ ΕΝΤΟΠΙΣΜΟΥ Δείτε το βίντεο ...\nΩραίες τουφεκιές σε κυνήγια φάσσας....VIDEO\nΥποβλήθηκε από admin στις Παρ, 03/11/2017 - 19:20.\nΑπολαύστε δυνατά κυνηγετικά στιγμιότυπα από Ελληνικό κυνήγι φάσσας . Έπειτα από κάθε τουφεκιά ακολουθεί επανάληψη σε αργή κίνηση. TO VIDEO ΕΙΝΑΙ ΜΙΑ ΠΡΟΣΦΟΡΑ TOY ΓΙΛΕΚΟΥ ΕΝΤΟΠΙΣΜΟΥ Δείτε το βίντεο...\nΥποβλήθηκε από admin στις Παρ, 27/10/2017 - 21:35.\nΕξαιρετικά στιγμιότυπα από κυνήγι φάσσας, στο πολύ πρόσφατο Ελληνικό βίντεο που ακολουθεί, με την παρέα του Παναγιώτη Σαρηπανίδη. Πολύ δράση με πολλές τουφεκιές και πολλά πουλιά. Τουφεκιές μονές, αλλά και ντουμπλέδες σε κοπάδια !!! Δείτε το βίντεο ... Δείτε στο σύνδεσμο που ακολουθεί όλα τα videos με κυνήγι φάσας - video με φάσες\nΥποβλήθηκε από admin στις Τετ, 11/10/2017 - 21:21.\nΕξαιρετικά στιγμιότυπα από κυνήγι φάσσας, στο πολύ πρόσφατο Ελληνικό βίντεο που ακολουθεί, με την παρέα του Παναγιώτη Σαρηπανίδη. Πολύ δράση με πολλές τουφεκιές και πολλά πουλιά. Τουφεκιές μονές, αλλά και ντουμπλέδες σε κοπάδια !!! Απολαύστε το βίντεο...\nΚυνήγι φάσσας στους Ελληνικούς κάμπους....VIDEO\nΥποβλήθηκε από admin στις Παρ, 06/10/2017 - 20:19.\nΑπολαύστε δυνατά κυνηγετικά στιγμιότυπα από πρόσφατο Ελληνικό κυνήγι φάσσας . Έπειτα από κάθε τουφεκιά ακολουθεί επανάληψη σε αργή κίνηση. Δείτε το βίντεο... Δείτε ΕΔΩ videos με κυνήγια φάσσας\nΩραίες τουφεκιές σε φάσσες στη Μ. Βρετανία....VIDEO\nΥποβλήθηκε από admin στις Τετ, 20/09/2017 - 20:34.\nΑπολαύστε δυνατά κυνηγετικά στιγμιότυπα από κυνήγι φάσσας στους εύφορους κάμπους της Μ. Βρετανίας. Δείτε το βίντεo...


Αγόρασε τώρα online Βιωσιμότητα της Tamaris!\nΚοινόχρηστη, παθιασμένη, υπεύθυνη - η καρδιά μας χτυπά για τα παπούτσια και για τις γυναίκες που τα φορούν. Ως εκ τούτου, είναι θέμα καρδιάς για εμάς να σας συναντήσουμε με ειλικρίνεια και να δείξουμε ανοιχτά ποιους στόχους έχουμε ήδη πετύχει προς την κατεύθυνση της βιωσιμότητας και ποια πράσινα βήματα θα κάνουμε πέρα από αυτό.\nΒήμα προς βήμα προς το μέλλον - Είναι ευθύνη μας να διαμορφώσουμε το μέλλον μαζί. Επιδιώκουμε συνεχώς τον στόχο μας, να αφήσουμε δηλαδή όσο το δυνατόν ένα πιο πράσινο αποτύπωμα σε αυτόν τον κόσμο. Με τη συλλογή μας TAMARIS GREENSTEP, εστιάζουμε στη χρήση ανακυκλωμένου πολυεστέρα και δέρματος από υπεύθυνα, πιστοποιημένα βυρσοδεψεία. Επιπλέον, δοκιμάζουμε τη χρήση νέων, καινοτόμων υλικών και χρησιμοποιούμε μόνο συστήματα κόλλας με βάση το νερό. Επιδεικνύεται μια υπεύθυνη δράση σε ολόκληρη την αλυσίδα των αξιών και αναζητούνται νέοι τρόποι ώστε να βελτιωνόμαστε συνεχώς και να γινόμαστε ολοένα και λίγο καλύτεροι και πιο βιώσιμοι.\nΠΡΟΣ ΤΗ ΣΥΛΛΟΓΗ\nΒιωσιμότητα (25 Προϊόντα)


ΤΟ ΤΣΙΜΠΙΕΣ - Ενορία Μεταμορφώσεως του Σωτήρος και Αγιου Σπυρίδωνος Κισάμου\nΧρειάστηκε κάποτε η κόρη να μεταφέρει την γερόντισσα μητέρα της στην πόλη, σε εξειδικευμένο ιατρικό κέντρο για εξετάσεις και παρακολούθηση. Έβαλε λοιπόν την μητέρα της στο αυτοκίνητο το οποίο οδηγούσε η ίδια, αλλά επειδή δεν γνώριζε την πόλη και το σημείο άφιξης χρησιμοποίησε το τσιμπιές για να την κατευθύνει.\n« Μάνα δεν θα μιλάς, γιατί κάποια κοπελιά θα μας κατευθύνει και θα μας εξηγεί την διαδρομή ». « Και πούντινε μωρέ παιδί μου την κοπελιά»;\nΣαν εξεκίνησαν, η γιαγιά με πολύ μεγάλη απορία άκουγε πραγματικά την φωνή της κοπέλας που συνέχεια έλεγε. « Στρίψε αριστερά, προχώρα και στα τριακόσια μέτρα κάνε δεξιά. Από το πρώτη πάροδο στρίψε αριστερά, προχώρα και στρίψε πάλι αριστερά ».\nΑυτά επαναλάμβανε η γυναικεία εκείνη φωνή, μέχρι που έφθασαν στον προορισμό τους. « Φθάσατε, κατέβετε ». Ήταν οι τελευταίες λέξεις της φωνής αυτής. Μόλις κατέβησαν από το αυτοκίνητο η γιαγιά είπε με παράπονο στην κόρη της. «Θωρείς μωρέ παιδί μου πως αφρουνκάζουσουνε αυτής τσι κοπελιάς και ότι σούλεγε τόκανες, εμένα ποτέ δεν μου αφρουνκάστηκες ».\nἩ Παναγία στὴν Κρήτη… → ← ΕΛΑΧΙΣΤΑ ΑΠΟ ΕΚΕΙΝΑ ΠΟΥ ΕΖΗΣΑ ΚΑΙ ΑΚΟΥΣΑ ΓΙΑ ΤΟΝ ΠΑΠΠΟΥ ΤΗΣ ΚΡΗΤΗΣ ΚΥΡΩ ΕΙΡΗΝΑΙΟ ΓΑΛΑΝΑΚΗ


Παιχνίδι συναισθημάτων - Μάντεψε τι νιώθουν - Rodidees\n29 Νοεμβρίου 2016\tΚατηγορίαΝηπιαγωγείο\nΠοιός είναι ο καταλληλότερος τρόπος να διδάξουμε στα παιδιά τα συναισθήματα;; Το παιχνίδι φυσικά!!\nΤο "Μάντεψε τι νιώθουν" είναι ένα παιχνίδι που μπορεί να χρησιμοποιηθεί ως δραστηριότητα αξιολόγησης μετά την επεξεργασία του αντίστοιχου θέματος.\nΓια την κατασκευή του θα χρειαστείτε εικόνες που εκφράζουν διαφορετικά συναισθήματα (χαρά, λύπη, φόβος, θυμός), τις οποίες μπορείτε να βρείτε στο διαδίκτυο. Έπειτα με κομμάτια χαρτιού καλύψτε τα πρόσωπα αφήνοντας εμφανή μόνο τα μάτια!\nΤα παιδιά καλούνται να μαντέψουν τι νιώθει ο άνθρωπος που απεικονίζεται στην κάθε φωτογραφία. Μετά τη μαντεψιά μπορεί να ακολουθήσει μυθοπλασία σχετικά με τους λόγους που προκάλεσαν το συγκεκριμένο συναίσθημα στο κάθε πρόσωπο. Τέλος, σειρά έχει η μίμηση των συναισθημάτων με τα παιδιά να προσπαθούν να κάνουν τις αντίστοιχες γκριμάτσες.\nΔοκιμάστε το! Θα σας εκπλήξουν οι απαντήσεις τους!!\nΒρίσκεστε εδώ: Αρχική Ιδέες για το νηπιαγωγείο Παιχνίδι συναισθημάτων - Μάντεψε τι νιώθουν


Τι συμβαίνει με τις προσλήψεις στους Παιδικούς Σταθμούς Αλίμου; – Alimos Voice\nΑρχική / Ειδήσεις / Τι συμβαίνει με τις προσλήψεις στους Παιδικούς Σταθμούς Αλίμου;\nΑπό το καλοκαίρι ζητούμε υπεύθυνη ενημέρωση για τις προσλήψεις στους Παιδικούς Σταθμούς, αλλά η διοίκηση του κ. Κονδύλη καθυστερεί και δίνει ελλιπή πληροφόρηση.\n1. Τον περασμένο Αύγουστο εγκρίθηκαν από το Ανώτατο Συμβουλίου Επιλογής Προσωπικού (ΑΣΕΠ) 23 προσλήψεις συμβασιούχων 11μηνης διάρκειας, μέσω του “Προγράμματος Εναρμόνισης Οικογενειακής Επαγγελματικής Ζωής-ΕΣΠΑ”. Πρόκειται για προσλήψεις που γίνονται με κριτήρια αντικειμενικά και πλήρως ελεγχόμενα και οι συμβάσεις των εργαζομένων μπορούν να ανανεώνονται κάθε έτος. Για τους Παιδικούς Σταθμούς, αυτό σημαίνει ότι δεν θα αλλάζουν κάθε τόσο οι παιδαγωγοί και οι νηπιαγωγοί. Πρόκειται, δηλαδή, για λύση ορθή όχι μόνο εργασιακά αλλά και παιδαγωγικά, με δεδομένο ότι δεν υπάρχει ακόμα η δυνατότητα πρόσληψης μόνιμου προσωπικού. Ζητήσαμε εγγράφως και μετά από πολλή πίεση λάβαμε το έγγραφο του ΑΣΕΠ (διαβάστε το εδώ) με το οποίο εγκρίθηκαν οι προσλήψεις που είχαν ζητήσει οι Παιδικοί Σταθμοί. Πλην όμως, δεν λάβαμε μαζί και τη συνημμένη σε αυτό Ανακοίνωση των Παιδικών Σταθμών (πόσες θέσεις ακριβώς και με ποια προσόντα), ενέργεια απαράδεκτη στη Δημόσια Διοίκηση.\n2. Στις 31/7/2018, μετά από απόφαση του διοικητικού συμβουλίου των Παιδικών Σταθμών, (διαβάστε την απόφαση εδώ) η Διοίκηση προχώρησε σε παράταση της σύμβασης με τον ιδιώτη Εργολάβο (διαβάστε την σύμβαση εδώ), που παρέχει υπηρεσίες εκπαιδευτικού έργου από το 2016 (έναντι αμοιβής 176.080 ευρώ), ορίζοντας επιπλέον αμοιβή 71.920 ευρώ. Παράταση, που, βεβαίως, ελέγχεται ως προς τη νομιμότητά της, καθώς η σύμβαση είχε λήξει νωρίτερα διότι είχε εξαντληθεί το οικονομικό της αντικείμενο (30/6/2018 όπως προκύπτει από τα χρηματικά εντάλματα που έχουν αναρτηθεί στο πρόγραμμα ΔΙΑΥΓΕΙΑ, (εδώ η καταγραφή)). Το διοικητικό συμβούλιο έλαβε την παραπάνω απόφαση “υπό την προϋπόθεση ότι από τη χρονική στιγμή που εξασφαλιστεί το απαραίτητο προσωπικό μέσω κρατικών διαδικασιών αυτόματα αυτή [η σύμβαση] μπορεί να διακοπεί.” Στη συνεδρίαση ο πρόεδρος, κ. Μαριόλης, διαβεβαίωνε ότι η σύμβαση ΘΑ διακοπεί.\n3. Όμως, στο τελευταίο δημοτικό συμβούλιο (18/10/2018) ο κ. Μαριόλης δήλωσε δημόσια ότι δεν θα γίνει πρόσληψη για όλες τις εγκεκριμένες θέσεις του ΑΣΕΠ, διότι οι ανάγκες καλύπτονται από τον Εργολάβο και από τις προσλήψεις 8μηνων συμβασιούχων μέσω ΟΑΕΔ! Οι τελευταίοι, που δεν ξέρουμε πόσοι είναι, κάθε Παρασκευή θα παρακολουθούν Προγράμματα Κατάρτισης και δεν θα εργάζονται. Αναρωτιόμαστε πώς θα καλυφθεί αυτό το κενό. Η σύμβασή τους, επίσης, λήγει στις 16/6/2019, αφήνοντας έτσι στον αέρα τη φροντίδα των παιδιών έως το τέλος του Ιουλίου. Για να καλύψει το κενό αυτό, ο κ. Μαριόλης έχει δηλώσει ότι θα πάρει συμβασιούχους 2μηνης διάρκειας! Μιλάμε, δηλαδή, για έναν σχεδιασμό ανεύθυνο απέναντι στα παιδιά, τα οποία θα δέχονται φροντίδα και αγωγή από εναλλασσόμενα πρόσωπα! Μιλάμε για διάλυση των Παιδικών Σταθμών!\n4. Επίσης, σύμφωνα με το παραπάνω έγγραφο του ΑΣΕΠ, για να εξασφαλιστούν οι προσλήψεις των 23 εργαζομένων οι Παιδικοί Σταθμοί έπρεπε να έχουν δημοσιεύσει σε δύο εφημερίδες την εγκεκριμένη Ανακοίνωση πρόσληψης, να γίνει η διαδικασία των ενστάσεων και μετά η οριστική λίστα. Έχει γίνει κάτι τέτοιο; Έχουν περάσει δύο μήνες και ακόμα στην ιστοσελίδα του ΑΣΕΠ δεν έχει αναρτηθεί καμία σχετική οριστική έγκριση για τον Δήμο Αλίμου, που σημαίνει πολύ απλά ότι ΔΕΝ έχει γίνει καμία ενέργεια!\nΑξίζει να αναφέρουμε ότι ο Δήμος Αλίμου, για τις υπηρεσίες που παρέχει έναντι αντιτίμου (βλέπε δίδακτρα), έχει τη δυνατότητα από το 2015 να προσλαμβάνει στους Παιδικούς του Σταθμούς συμβασιούχους 11 μηνών. Όμως δεν το κάνει, αφήνοντας αναξιοποίητη και αυτή τη δυνατότητα! Το “ΑΝΩ-ΚΑΤΩ στο Καλαμάκι” ζητά από το 2015 να προχωρήσει ο Δήμος σε τέτοιες προσλήψεις, που γίνονται με τα αντικειμενικά κριτήρια του ΑΣΕΠ αλλά η διοίκηση του κ. Κονδύλη μεθοδεύει και προκρίνει τη λύση του ιδιώτη Εργολάβου.\nΜια λύση που είναι παιδαγωγικά απαράδεκτη και σε βάρος της ποιότητας των παρεχόμενων στα παιδιά υπηρεσιών. Μια λύση που δημιουργεί εργαζομένους πολλών ταχυτήτων, επ’ ωφελεία φυσικά του Εργολάβου ο οποίος θα είναι ο μόνος κερδισμένος. Τη στιγμή μάλιστα που η σύμβασή του είχε διακοπεί για οκτώ περίπου μήνες γιατί ο Επίτροπος του Ελεγκτικού Συνεδρίου είχε απορρίψει την πληρωμή του με την αιτιολογία, όπως ανεπίσημα πληροφορηθήκαμε, ότι δεν είχε την απαιτούμενη πιστοποίηση.\nΔικό μας συμπέρασμα είναι ότι οι σημερινοί διοικούντες του Δήμου μας αντί να προκρίνουν τις αδιάβλητες διαδικασίες πρόσληψης προσωπικού με αντικειμενικά κριτήρια που θέτει το ΑΣΕΠ, επιλέγουν τον γνωστό παλαιοκομματικό τρόπο για να μπορούν να έχουν λόγο στις προσλήψεις του προσωπικού των παιδικών σταθμών. Πρακτική που γυρίζει την Τοπική Αυτοδιοίκηση πίσω στην εποχή των «εξυπηρετήσεων» αλλά και στην «υπό όρους» παροχή δημόσιων υπηρεσιών στους πολίτες.\nΑναμένουμε μία δημόσια απάντηση της διοίκησης. Με στοιχεία και επιχειρήματα.\nΠΗΓΗ: Άνω Κάτω στο Καλαμάκι\nΠροηγούμενο Παρέμβαση του Αρείου Πάγου για τις καταγγελίες Κοτζιά κατά Καμμένου\nΕπόμενο Αλβανικά ΜΜΕ: Αύριο η παράδοση της σορού του Κωνσταντίνου Κατσίφα\nΑυτοκτόνησε 17χρονη μαθήτρια στη Γλυφάδα


ΦΙΛΟΛΟΓΟΥΜΕΝ ΝΙΣΥΡΟΣ: 14.000 ΘΑΝΑΤΟΙ ΠΑΙΔΙΩΝ ΑΠΟΤΡΕΠΟΝΤΑΙ, 47% ΛΙΓΟΤΕΡΟΙ ΘΑΝΑΤΟΙ ΜΗΤΕΡΩΝ ΚΑΙ 2,1 ΔΙΣ. ΑΝΘΡΩΠΟΙ ΜΕ ΠΡΟΣΒΑΣΗ ΣΕ ΚΑΘΑΡΟ ΝΕΡΟ\n14.000 ΘΑΝΑΤΟΙ ΠΑΙΔΙΩΝ ΑΠΟΤΡΕΠΟΝΤΑΙ, 47% ΛΙΓΟΤΕΡΟΙ ΘΑΝΑΤΟΙ ΜΗΤΕΡΩΝ ΚΑΙ 2,1 ΔΙΣ. ΑΝΘΡΩΠΟΙ ΜΕ ΠΡΟΣΒΑΣΗ ΣΕ ΚΑΘΑΡΟ ΝΕΡΟ\nΠολλά όμως αυτά που πρέπει να γίνουν, λέει η Έκθεση του ΟΗΕ για τους Αναπτυξιακούς Στόχους της Χιλιετίας\nΦΩΤΟΓΡΑΦΙΑ: Tobin Jones/UN Photo\n«Τα παιδιά είναι δημιουργοί και σηματοδότες της προόδου. Εάν ο κόσμος κλιμακώσει τις επενδύσεις σε βασικούς τομείς όπως η διατροφή, η υγεία και η εκπαίδευση των πλέον μειονεκτούντων παιδιών και οικογενειών, μπορούμε να πετύχουμε γρήγορα τους Αναπτυξιακούς Στόχους της Χιλιετίας, να σώσουμε εκατομμύρια ζωές και να πετύχουμε σπουδαία αποτελέσματα για τις τωρινές και μελλοντικές γενιές», υπογραμμίζει ο Richard Morgan, Ανώτερος Σύμβουλος για την μετά το 2015 Ατζέντα Ανάπτυξης στη UNICEF Νέας Υόρκης, με την ευκαιρία της δημοσίευσης της πολύ σημαντικής Έκθεσης για τους Αναπτυξιακούς Στόχους της Χιλιετίας, που δόθηκε χθες στη δημοσιότητα από τη Γενική Γραμματεία των Ηνωμένων Εθνών.\nΤα βασικά ευρήματα της έκθεσης, σε σχέση με τα παιδιά, είναι:\nΑναπτυξιακός Στόχος της Χιλιετίας 1: Εξάλειψη της ακραίας φτώχειας και της πείνας\nΟ στόχος μεγαλύτερης μείωσης είναι εφικτός. Παγκοσμίως, σχεδόν ένα στα έξι παιδιά ηλικίας κάτω των πέντε ετών είναι λιπόβαρο, ενώ ένα στα τέσσερα καχεκτικό (η καχεξία έχει επεκταθεί περισσότερο σε σχέση με τα προηγούμενα χρόνια). Υπολογίζεται ότι το 7% των παιδιών κάτω των πέντε ετών σε όλο τον κόσμο είναι σήμερα υπέρβαρα, κάτι που αποτελεί μια άλλη πτυχή του υποσιτισμού. Το ένα τέταρτο αυτών των παιδιών, ζουν στην υποσαχάρια Αφρική.\nΟι νέοι φέρουν το κύριο βάρος της οικονομικής κρίσης. Οι αρνητικές τάσεις της αγοράς εργασίας για τους νέους αντιπροσώπευαν το 41% της μείωσης του συνολικού ποσοστού απασχόλησης ανά πληθυσμό από το 2007, λόγω της αύξησης της ανεργίας.\nΑναπτυξιακός Στόχος της Χιλιετίας 2: Επίτευξη παγκόσμιας πρωτοβάθμιας εκπαίδευσης\nΠάρα πολλά παιδιά, στερούνται ακόμη του δικαιώματός τους στην πρωτοβάθμια εκπαίδευση, με τα φτωχότερα παιδιά, να είναι πιο πιθανό να μείνουν εκτός σχολείου.\nΤο 2011, 57 εκατομμύρια παιδιά ηλικίας δημοτικού δεν πήγαιναν σχολείο, μια σημαντική μείωση σε σχέση με 102 εκατομμύρια το 2000. Περισσότερα από τα μισά από αυτά τα παιδιά ζουν στην υποσαχάρια Αφρική. Και στις 63 αναπτυσσόμενες χώρες, τα κορίτσια είναι πιο πιθανό να μείνουν εκτός σχολείου από ό, τι τα αγόρια, τόσο στο δημοτικό, όσο και στη δευτεροβάθμια εκπαίδευση. Το χάσμα μεταξύ των φύλων που φοιτούν στο σχολείο διευρύνεται στην κατώτερη δευτεροβάθμια εκπαίδευση, ακόμη και για τα κορίτσια που ζουν σε πιο εύπορα νοικοκυριά.\nΗ φτώχεια στα νοικοκυριά είναι ο πιο σημαντικός παράγοντας για τη διατήρηση των παιδιών εκτός του σχολείου. Αυτό είναι ένα από τα συμπεράσματα της ανάλυσης των δεδομένων που συλλέχθηκαν μέσω ερευνών για τα νοικοκυριά στις 63 αναπτυσσόμενες χώρες στο χρονικό διάστημα μεταξύ του 2005 και 2011. Το ένα στα τέσσερα παιδιά που εγγράφονται στο δημοτικό, πιθανότατα θα εγκαταλείψει το σχολείο πριν την τελευταία τάξη.\nΤο 2012, ο Γενικός Γραμματέας των Ηνωμένων Εθνών, ξεκίνησε την Παγκόσμια Πρωτοβουλία «Πρώτα η Εκπαίδευση», για να καταστεί η εκπαίδευση προτεραιότητα της ανάπτυξης, με στόχο να προσεγγιστεί κάθε παιδί και να βελτιώσει τα μαθησιακά του αποτελέσματα. Η επίτευξη κερδών στον τομέα της εκπαίδευσης θα έχει αντίκτυπο σε όλους τους Αναπτυξιακούς Στόχους της Χιλιετίας.\nΑναπτυξιακός Στόχος της Χιλιετίας 3: Προώθηση της ισότητας των φύλων / ενίσχυση γυναικών\nΣτις αναπτυσσόμενες χώρες συνολικά, η αναλογία εγγραφής των κοριτσιών στο σχολείο σε σχέση με τα αγόρια, σε κάθε επίπεδο της εκπαίδευσης, είναι κοντά ή προσεγγίζει τα αποδεκτά όρια. Ωστόσο, μια πιο προσεκτική ματιά αποκαλύπτει σημαντικές διαφορές ανάμεσα στα δύο φύλα μεταξύ των περιφερειών σε όλες τις βαθμίδες της εκπαίδευσης.\nΣημαντική πρόοδος έχει σημειωθεί με την πάροδο του χρόνου στην πρωτοβάθμια εκπαίδευση. Αλλά τα κορίτσια εξακολουθούν να αντιμετωπίζουν υψηλά εμπόδια για την εγγραφή τους στο σχολείο στη Βόρεια Αφρική, στην υπόσαχάρια Αφρική και τη Δυτική Ασία.\nΟι ανισότητες μεταξύ των δυο φύλων γίνονται πιο αισθητές στη δευτεροβάθμια εκπαίδευση και ακόμα μεγαλύτερες στην τριτοβάθμια.\nΑναπτυξιακός Στόχος της Χιλιετίας 4: Μείωση της παιδικής θνησιμότητας\nΜεγάλη βελτίωση έχει σημειωθεί στον τομέα της παιδικής θνησιμότητας, η οποία μειώθηκε κατά 41% από 87/1000 ζώντα νεογνά το 1990 σε 51/1000 ζώντα νεογνά το 2011, που σημαίνει 14.000 λιγότεροι θάνατοι το χρόνο. Πολύ περισσότερα όμως πρέπει να γίνουν για να ανταποκριθούμε στις υποχρεώσεις μας για τη νεότερη γενιά. Πρέπει να υπάρχει μια σταθερή εστίαση στα νεογνά (περισσότερο απ' ότι τα προηγούμενα χρόνια) και να δοθεί ιδιαίτερη έμφαση στην πρόληψη της ιλαράς.\nΑναπτυξιακός Στόχος της Χιλιετίας 5: Βελτίωση της υγείας των μητέρων\nΠερισσότεροι μητρικοί θάνατοι είναι σήμερα αποτρέψιμοι, όμως η πρόοδος σε αυτόν τον τομέα σημειώνεται αργά. Η μητρική θνησιμότητα συνολικά μειώθηκε κατά 47%. Στην Ανατολική Ασία, τη Βόρεια Αφρική και τη Νότια Ασία, η μητρική θνησιμότητα έχει μειωθεί κατά περίπου τα δύο τρίτα. Παρόλα αυτά, μόνο οι μισές από τις έγκυες γυναίκες στις αναπτυσσόμενες περιοχές πραγματοποιούν τις συνιστώμενες τέσσερις επισκέψεις για προγεννητική φροντίδα, ενώ σχεδόν 50 εκατομμύρια μωρά σε όλο τον κόσμο, γεννιούνται χωρίς την παρουσία εξειδικευμένου προσωπικού.\nΠαρά το γεγονός ότι έχει σημειωθεί πρόοδος στη μείωση του ποσοστού γεννήσεων μεταξύ των εφήβων, περισσότερες από 15 εκατ. από τις 135 εκατ. γεννήσεις παγκοσμίως πραγματοποιούνται από γυναίκες μεταξύ 15 και 19 ετών.\nΟι γάμοι παιδιών (πριν την ηλικία των 18) εξακολουθούν να είναι σύνηθες φαινόμενο σε πολλές περιοχές και συνδέονται στενά με την εφηβική αναπαραγωγική διαδικασία.\nΑναπτυξιακός Στόχος της Χιλιετίας 6: Καταπολέμηση του AIDS, της ελονοσίας και άλλων ασθενειών\nΗ πρόσβαση στην αντιρετροϊκή θεραπεία και η γνώση για την πρόληψη του AIDS πρέπει να επεκταθούν, ενώ έχει σημειωθεί αξιοσημείωτη πρόοδος στη μάχη κατά της ελονοσίας και της φυματίωσης.\nΤο 2011, 230.000 λιγότερα παιδιά κάτω των 15 ετών μολύνθηκαν με AIDS, σε σχέση με το 2001. Ο αριθμός των παιδιών που έχουν χάσει τον ένα ή και τους δύο γονείς τους από AIDS παραμένει απίστευτα υψηλός. Το 2011, είχε φτάσει στα 17,3 εκατ. Σχεδόν όλα αυτά τα παιδιά (16 εκατομμύρια) ζουν στην υποσαχάρια Αφρική. Υπολογίζεται ότι 560.000 παιδιά κάτω των 15 ετών λάμβαναν θεραπεία στο τέλος του 2011. Ωστόσο, αυτό αντιπροσώπευε μόνο το 28% του συνόλου των επιλέξιμων παιδιών ηλικίας κάτω των 15 ετών, στις αναπτυσσόμενες περιοχές, το ίδιο έτος.\nΤα μικρά παιδιά είναι πιο πιθανό να χάσουν τη ζωή τους από την ελονοσία: Το 2010, περίπου 219 εκατομμύρια περιπτώσεις ελονοσίας παγκοσμίως οδήγησαν σε περίπου 660.000 θανάτους και πάνω από το 80% από αυτούς ήταν μεταξύ παιδιών κάτω των πέντε ετών. Μέχρι το 2011, πάνω από το ένα τρίτο των παιδιών κάτω των πέντε ετών κοιμόταν κάτω από επεξεργασμένες με εντομοκτόνο κουνουπιέρες, σε σχέση με λιγότερο από 5% το 2000. Ωστόσο, οι μεγάλες διαφορές που διαπιστώθηκαν σε υποπεριοχές. Τα σημερινά επίπεδα της χρήσης επεξεργασμένων με εντομοκτόνο κουνουπιέρων από τα παιδιά εξακολουθούν να είναι πολύ κάτω από το στόχο της καθολικής κάλυψης.\nΑναπτυξιακός Στόχος της Χιλιετίας 7: Διασφάλιση της περιβαλλοντικής βιωσιμότητας\nΟι πρόοδοι στην υγιεινή είναι εντυπωσιακές - αλλά όχι αρκετές.\nΠερισσότεροι από 2,1 δισεκατομμύρια άνθρωποι έχουν αποκτήσει πρόσβαση σε βελτιωμένες πηγές πόσιμου νερού από το 1990, υπερβαίνοντας τον Αναπτυξιακό Στόχο της Χιλιετίας. Ωστόσο, η πρόσβαση στο πόσιμο νερό για τους φτωχούς της υπαίθρου, μαζί με την ποιότητα του νερού και την ασφάλεια, εξακολουθούν ν' αποτελούν σοβαρές ανησυχίες.\nΠάνω από 240.000 άτομα την ημέρα, απέκτησαν πρόσβαση σε βελτιωμένες εγκαταστάσεις υγιεινής από το 1990 έως το 2011 - εντυπωσιακό μεν, αλλά όχι αρκετό. Η διακοπή της αφόδευσης στην ύπαιθρο και η θέσπιση των κατάλληλων πολιτικών, αποτελούν το κλειδί για την συνέχιση της προόδου στον τομέα της υγιεινής.\nΑναρτήθηκε από ΑΝΝΑ ΔΙΑΚΟΜΙΧΑΛΗ στις 2:42 μ.μ.\n14.000 ΘΑΝΑΤΟΙ ΠΑΙΔΙΩΝ ΑΠΟΤΡΕΠΟΝΤΑΙ, 47% ΛΙΓΟΤΕΡΟΙ...\nΜε την σωστή επιλογή τα πάντα μπορείς!!!!\nΠτώση των Βάσεων έως 700 μόρια\nΕΘΝΟΣ "ΒΑΣΕΙΣ ΓΙΑ ΑΕΙ-ΤΕΙ"


Η υπογραφή σας θα εμφανίζεται δημόσια στο τέλος των σχολίων σας., 01/04/2014 - 11:11\nΤο 1936-37 φοίτησε στην Παιδαγωγική Σχολή των Ιωαννίνων και από το 1937-38 υπηρέτησε πάλι σε σχολεία του Πωγωνίου μέχρι και το 1940-41, οπότε οι Γερμανοί κατέλαβαν όλη την Ήπειρο.\nΚατά το διάστημα της Γερμανο-Ιταλικής κατοχής πέρασε στην αντίσταση και, ως επικεφαλής ανταρτικού σώματος, προστάτευσε το Πωγώνι, ώσπου συνελήφθη και φυλακίστηκε από τους Γερμανούς στα Γιάννενα. Μετά την υποχώρηση των Γερμανών Ο Μηνάς Πάρας συνελήφθη από τους κομμουνιστές του Εμβέρ Χόντζα σε ηλικία 31 ετών, δικάστηκε και καταδικάστηκε ως προδότης της Αλβανίας και συνεργάτης” ξένων δυνάμεων” .Έμεινε έκτοτε στις φυλακές, στις εξορίες, στα καταναγκαστικά έργα και στα μπουντρούμια των βασανιστηρίων επί 46 χρόνια από το 1945 μέχρι το 1991.\nΕξόριστος νυμφεύθηκε την Κασσιανή και απέκτησε δύο τέκνα τον Δημήτρη και την Αικατερίνη, οι οποίοι σήμερα ζουν στις Η.Π.Α.\nΑποφυλακίστηκε το 1991, σε ηλικία 78 ετών. Η Ελλάδα δεν του αναγνώρισε το συνταξιοδοτικό δικαίωμα του αντιστασιακού, μολονότι υπηρέτησε ως αντάρτης, ούτε τον θεώρησε συνταξιοδοτήσιμο εκπαιδευτικό, μολονότι τον μισθοδοτούσε επί δεκαετία ως ελληνοδιδάσκαλο!\nΈτσι ο Μηνάς Πάρας μη μπορώντας να επιβιώσει στην Ελλάδα μετανάστευσε στις Η.Π.Α. το 1996 όπου και διέμεινε μέχρι το θάνατο του με ένα ανεκπλήρωτο όνειρο: να ζήσει και να πεθάνει στην μητέρα Ελλάδα, δυστυχώς δεν τα κατάφερε.\nΖΕΙ όμως στις καρδιές όλων των Βορειοηπειρωτών και όλων των Πανελλήνων ως το ζωντανό σύμβολο του ανένδοτου έλληνα Βορειοηπειρώτη Πατριώτη που δεν υπέκυψε στα βάσανα, τις φυλακίσεις και τις εξορίες. Αν για την Νότια Αφρική και όλον τον κόσμο ο Νέλσον Μαντέλα είναι το σύμβολο της Ελευθερίας και της αντίστασης για μας τους Έλληνες Βορειοηπειρώτες είναι ο Μηνάς Πάρας.\nΝα εμφανίζεται σε ξεχωριστή σελίδα (Απάντηση): https://www.neb.gr/node/4638


Σιδηροδρομικά Νέα: Επαφές του ΟΣΕ με ΔΕΗ για μείωση των τιμολογίων.\nΕπαφές του ΟΣΕ με ΔΕΗ για μείωση των τιμολογίων.\nΣιδηρόδρομος: Δράσεις για τη μέγιστη αξιοποίηση των ΑΠΕ στις μεταφορές.\nΣτην ανάπτυξη συγκεκριμένων δράσεων, έτσι ώστε να μεγιστοποιηθεί η αξιοποίηση των Ανανεώσιμων Πηγών Ενέργειας στις σιδηροδρομικές μεταφορές κινείται ο Οργανισμός Σιδηροδρόμων Ελλάδος (ΟΣΕ) ως διαχειριστής της εθνικής σιδηροδρομικής υποδομής, προχωρώντας παράλληλα τη διαβούλευση με τη ΔΕΗ ΔΕΗ-0,44% με στόχο την εξοικονόμηση ηλεκτρικής ενέργειας έλξης, η οποία εκτός των άλλων θα έχει ως αποτέλεσμα χαμηλότερα σχετικά τιμολόγια για τις Σιδηροδρομικές Επιχειρήσεις.\nΟΣΕ Α.Ε., Κώστας Πετράκης


Μνημόνιο συνεργασίας Cisco-ΟΑΕΔ και αύξηση των θέσεων για το νέο πρόγραμμα κατάρτισης στην κυβερνοασφάλεια - Telecommunicationwords\nΑρχική Επιχειρήσεις Μνημόνιο συνεργασίας Cisco-ΟΑΕΔ και αύξηση των θέσεων για το νέο πρόγραμμα κατάρτισης...\nΜνημόνιο συνεργασίας Cisco-ΟΑΕΔ και αύξηση των θέσεων για το νέο πρόγραμμα κατάρτισης στην κυβερνοασφάλεια\n«Η συνεργασία με τη Cisco αποτυπώνει αυτό που το Υπουργείο Εργασίας και\nΚοινωνικών Υποθέσεων έχει ξεκαθαρίσει από την πρώτη στιγμή: Η κατάρτιση για\nμας δεν είναι απλά ένα χαρτί, αλλά ένα μέσο απόκτησης των πιο σύγχρονων\nδεξιοτήτων, με υψηλού επιπέδου πιστοποίηση. Έχοντας την υψηλότερη ανεργία\nαλλά και το μεγαλύτερο πρόβλημα δεξιοτήτων σε ολόκληρη την ΕΕ, δεν έχουμε την\nπολυτέλεια να πετάμε λεφτά από το παράθυρο. Γι αυτό η συνεργασία του ΟΑΕΔ,\nαφενός με τα ελληνικά Πανεπιστήμια και αφετέρου με διεθνείς κολοσσούς –\nιδιαίτερα σε θέματα ψηφιακών δεξιοτήτων- θα ανεβάσει το επίπεδο και θα\nσυντελέσει στο να γίνει η κατάρτιση ένα πραγματικό εφόδιο εργαζομένων και\nανέργων για το μέλλον».\nΟ διοικητής του ΟΑΕΔ, Σπύρος Πρωτοψάλτης, δήλωσε: «Μετά τις επιτυχημένες\nσυνεργασίες επαγγελματικής κατάρτισης με Google και Coursera, καθώς και το\nπρόσφατο μνημόνιο συνεργασίας με την Amazon, o ΟΑΕΔ συνεχίζει τις συμπράξεις\nμε παγκόσμιες εταιρείες τεχνολογίας για την αναβάθμιση των δεξιοτήτων του\nεργατικού δυναμικού της χώρας, με έμφαση σε ψηφιακές δεξιότητες μεγάλης\nζήτησης στην αγορά εργασίας. Σε αυτό το πλαίσιο, το νέο πρόγραμμα\nκυβερνοασφάλειας θα ενισχύσει την απασχολησιμότητα των καταρτιζόμενων,\nδίνοντάς τους τη δυνατότητα να αποκτήσουν ένα ψηφιακό πιστοποιητικό που\nαναγνωρίζεται διεθνώς από τις επιχειρήσεις».\nΟ γενικός διευθυντής της Cisco για Ελλάδα, Κύπρο, Μάλτα και Πορτογαλία,\nΑντώνης Τσιμπούκης, δήλωσε: «Μέσα από το διεθνές πρόγραμμα Cisco\nNetworking Academy έχουν έως σήμερα εκπαιδευτεί περισσότεροι από 12\nεκατομμύρια μαθητές σε 180 χώρες στον κόσμο σε τεχνολογίες Πληροφορικής. Η\nσυνεργασία με τον ΟΑΕΔ για παροχή προγραμμάτων ανάπτυξης ψηφιακών\nδεξιοτήτων, αγγίζει τον πυρήνα των προθέσεων της παγκόσμιας αυτής\nπρωτοβουλίας. Τίποτα αντίστοιχο δεν μπορεί να συγκριθεί με την ευκαιρία που μας\nδίνεται να συνεισφέρουμε, σε συνεργασία με τον ΟΑΕΔ, στην ψηφιακή κατάρτιση\nανέργων και την επαγγελματική εκπαίδευση μαθητών και σπουδαστών κάθε σχολής\nτου Οργανισμού. Θα είμαστε αρωγοί σε αυτή την προσπάθεια του ΟΑΕΔ και θα\nσταθούμε δίπλα στον Οργανισμό και τα στελέχη του, σε κάθε βήμα που θα\nεξελίσσει την πρωτοβουλία αυτή».\nΠροηγούμενο άρθροΣτην επόμενη φάση περνούν οι σταθερές συνδέσεις στην Ελλάδα\nΕπόμενο άρθροΤο 5G αλλάζει ήδη τις πρακτικές και συμπεριφορές χρήσης των έξυπνων κινητών τηλεφώνων


Με ιδιαίτερη επιτυχία πραγματοποιήθηκε η Ημερίδα – Εργαστήριο Προβληματισμού «ΚΟΙΝΩΝΙΚΗ ΟΙΚΟΝΟΜΙΑ-ΣΥΝΕΡΓΑΤΙΣΜΟΣ-ΤΟ ΠΡΟΓΡΑΜΜΑ CLLD-LEADER : ΕΥΚΑΙΡΙΕΣ ΚΑΙ ΠΡΟΟΠΤΙΚΕΣ» στην Γραβιά Φωκίδας στις 10-2-2018 από την Αναπτυξιακή Εταιρεία ΟΡΓΑΝΙΣΜΟΣ ΑΝΑΠΤΥΞΗΣ ΣΤΕΡΕΑΣ ΕΛΛΑΔΑΣ (ΟΑΣΕ) που υλοποιεί το πρόγραμμα CLLD-LEADER στην περιοχή του Παρνασσού και της Οίτης στην Περιφέρεια Στερεάς Ελλάδας.\nΗ διοργάνωση του Εργαστηρίου Προβληματισμού από την Αναπτυξιακή εταιρεία ΟΑΣΕ, σε μια κατ’ εξοχή αγροτική περιοχή αποτέλεσε μια εξαιρετική καλή και πρωτοποριακή πρακτική. Επιδίωξη της Αναπτυξιακής Εταιρείας ΟΑΣΕ ήταν «να δώσει βήμα» σε υπάρχουσες ΚΟΙΝΣΕΠ της ελληνικής περιφέρειας να παρουσιάσουν την δράση τους, να ανταλλάξουν εμπειρίες, να εντοπιστούν προβλήματα και να προσδιοριστούν δυνατότητες των Κοινωνικών Επιχειρήσεων. Να υπάρξει η δικτύωση των Κοινωνικών Επιχειρήσεων και των Συλλογικών σχημάτων στην περιφέρεια και τέλος να παρουσιαστεί το πρόγραμμα CLLD-LEADER και οι ευκαιρίες χρηματοδότησης.\nΤην ημερίδα άνοιξαν με ομιλίες τους, οι Δήμαρχοι Α. Παναγιωτόπουλος (Δελφών), Γ. Γώγος (Αμφίκλειας-Ελάτειας) οι αντιδήμαρχοι Θ. Αρναούτογλου (Λαμιέων), Γ. Γεωργίου, Μ. Ανδρεοπούλου, Ε. Κοτσάνου (Δελφών), ο Β. Κατσιφός Γραμματέας της ΠΕΔ, ο Δ. Χριστοδούλου–Εκπρόσωπος της Περιφέρειας, ο Βάϊος Κουτής -εκπρόσωπος του Ελληνικού Δικτύου των Αναπτυξιακών εταιρειών όλης της χώρας, ο πρόεδρος της ΤΚ Γραβιάς Θ. Αβράμπος, ο Δημ Σύμβουλος Επταλόφου Β. Πανάγος και άλλοι εκπρόσωποι της Αυτοδιοίκησης-Tοπικών-Συλλογικών φορέων. Όλοι σημείωσαν την στήριξη από την πλευρά της Αυτοδιοίκησης της κοινωνικής επιχειρηματικότητας και της συνεργασίας στην ύπαιθρο.\nΗ «αυτοπαρουσίαση» της δράσης των ΚΟΙΝΣΕΠ με δεκάλεπτες εισηγήσεις και των άλλων συλλογικών σχημάτων και συνεταιρισμών, κράτησαν αμείωτο το ενδιαφέρον και προξένησαν ένα ζωηρό διάλογο μέχρι το τέλος της ημερίδας, στην οποία μετείχαν περί τα 80 άτομα, ενώ υπήρχε έκθεση-διάθεση τοπικών προϊόντων από τις ΚΟΙΝΕΣΠ.\nΤην ημερίδα συντόνισε ο Δ/ντής της ΟΑΣΕ Βασ. Τσιτσιρίγκος και ο Δημ.Χατζαντώνης- Δρ. Οικονομολόγος συνεργάτης του ΟΑΣΕ, ενώ την παρουσίαση του LEADER και των δράσεων του Συνεργατισμού παρουσίασε ο Οικονομολόγος του ΟΑΣΕ Δ. Σφακιανός.\nΣτην ημερίδα παρουσίασαν την δράση τους, τρείς (3) ΚΟΙΝΣΕΠ παραγωγικού σκοπού : Η Άννα Ράπτη την ΚΟΙΝΣΕΠ “ΘΗΜΩΝΙΑ” (Τιθορέα Φθιώτιδας), η Ε. Αθανασοπούλου την ΚΟΙΝΣΕΠ «ΕΡΚΥΝΑ» (Λιβαδειά Βοιωτίας), η Νομικού Πόπη την ΚΟΙΝΣΕΠ “ΞΥΛΟ & ΠΑΡΑΔΟΣΗ” (Παύλιανη Φθιώτιδας). Η Β.Ταμπάκη παρουσίασε τον-με ιδιαίτερη και πολύμορφη τριακονταετή δράση-Κοινωνικό Συνεταιρισμό ΚΟΙΣΠΕ Γ. ΒΟΛΙΚΑΣ (Άμφισσα Φωκίδας) καθώς και ο Α.Θεοδωρόπουλος την Κοινοπραξία «ΣΥΝ-ΔΕΛΦΥΣ» (Άμφισσα Φωκίδας). Μία πρωτότυπη ΚΟΙΝΣΕΠ Αθλητικής Δράσης–Εθελοντισμού-Πολιτισμού παρουσίασε ο περιφερειακός σύμβουλος Κ. Αποστολόπουλος (ΕΡΙΒΩΛΟΣ ΦΘΙΑ-Λαμία Φθιώτιδας), ενώ εντυπωσίασε με τον δυναμισμό της ως παράδειγμα και καλή πρακτική, η ΚΟΙΝΣΕΠ “ΚΗΠΟΔΗΜΙΟΥΡΓΙΕΣ” (Γ.Σιδέρης) από τα Τρίκαλα με δραστηριότητα στην Κηποτεχνική και 9 Εργαζόμενους. Ο Β. Μπέλλης - Δ/ντής της Αναπτυξιακής Καρδίτσας παρουσίασε το Οικοσύστημα Συνεργατισμού που έχει δημιουργήσει η Αναπτυξιακή Καρδίτσας που στηρίζει 40 περίπου Κοινωνικές Συνεταιριστικές Επιχειρήσεις. Σημαντική ήταν η παρέμβαση του εκπροσώπου της Διαχειριστικής Αρχής του ΠΕΠ Στερεάς Ελλάδας Γ.Κούτσικου, που αναφέρθηκε στις δράσεις του ΠΕΠ Στερεάς για το ανθρώπινο δυναμικό μέσω του Ευρωπαϊκού Κοινωνικού Ταμείου, ο οποίος μετέφερε την ολόπλευρη στήριξη του ΠΕΠ και του Περιφερειάρχη στις πρωτοβουλίες που αφορούν την απασχόληση και τον συνεργατισμό.\nΟ Χρ. Γκρέκος από την Κοινωνική Επιχείρηση των ΟΤΑ - ΑΜΚΕ «Δίκτυο ΟΤΑ ΠΙΝΔΟΣ» παρουσίασε τα χρηματοδοτικά εργαλεία που έχουν στη διάθεσή τους οι ΚΟΙΝΣΕΠ και οι συλλογικοί φορείς.\nΣτον Εργαστήριο πήραν μέρος Τοπικά Συλλογικά Σχήματα - Φορείς και πρωτοβουλίες, που εξετάζουν το ενδεχόμενο να μετεξελιχτούν σε Επιχειρήσεις της Κοινωνικής Οικονομίας όπως ο Πολιτιστικός Σύλλογος Νέων Γραβιάς (Γ.Μανανάς), Ομάδα Επιχειρηματιών Παύλιανης (Γ.Ρηγάκης), ο Σύλλογος Γυναικών Καστελλίων με την Πρόεδρο Ε. Λευκαδίτη κ.λ.π.\nΣτον διάλογο, καταγράφηκαν τα προβλήματα και οι προοπτικές που ανοίγονται, η ανάγκη δικτύωσης των ΚΟΙΝΣΕΠ, η συνέργεια των προγραμμάτων.\nΣυνοψίζοντας την συζήτηση ο Δ/ντής της Αναπτυξιακής Εταιρείας ΟΑΣΕ Β. Τσιτσιρίγκος και ο Δ.Χατζαντώνης, τόνισαν ότι η Αναπτυξιακή Εταιρεία ΟΑΣΕ θα συνεχίσει τις πρωτοβουλίες στήριξης της Κοινωνικής Αλληλέγγυας Οικονομία και του Συνεργατισμού στην ύπαιθρο. Ήδη μαζί με άλλες Δεκατρείς (13) Αναπτυξιακές Εταιρείες από όλη την Ελλάδα υλοποιούμε το πρόγραμμα ΚΟΙΝΩΝΙΚΗ ΟΙΚΟΝΟΜΙΑ-ΣΥΝΕΡΓΑΤΙΣΜΟΣ στην ύπαιθρο ύψους 600.000€, και σύντομα θα αναλάβουμε και άλλες πρωτοβουλίες στην περιφέρεια.\nΚατέληξαν δε, στην πρόταση δημιουργίας άτυπης Ομάδας Εργασίας με τις Κοινωνικές Επιχειρήσεις που ανταποκρίθηκαν, προκειμένου μέσα από μια χαλαρή μορφή διασύνδεσης να συντονιστούν τα περαιτέρω βήματα και να διαμορφωθεί έτσι ένας «Χώρος Διαλόγου» για κοινές πρωτοβουλίες. Στόχος πάντα είναι η ενδυνάμωση των συλλογικών σχημάτων, η υποκίνηση ανάληψης δράσης των Κοινωνικών Επιχειρήσεων, η Απασχόληση στην ελληνική περιφέρεια.\nΓια περισσότερες Πληροφορίες δείτε τις σχετικές παρουσιάσεις και το Video.